અમદાવાદ: શહેરના ઘણા વિસ્તારમાં લોકો ગટરનાં ગંદાં પાણીના કારણે ત્રાહિમામ્ પોકારી ઊઠ્યા છે ત્યારે શહેરમાં આવેલા વટવા વિસ્તારમાં પી. ડી. પંડ્યા રોડ પાસે આવેલી સોસાયટીઓમાં છેલ્લા એક મહિનાથી ગટરનું ગંદું પાણી રસ્તા પર ફરી વળે છે. શાળાનાં બાળકો રોજ અહીંથી પસાર થતાં હોય છે. ગટરનું ગંદું પાણી રસ્તા પર ફરી વળવાના કારણે શાળાનાં બાળકો સહિત લોકોને પારાવાર હાલાકી વેઠવી પડે છે ત્યારે યોગ્ય કરવામાં આવે તેવી લોકમાગણી ઊઠી હતી.